**KLIC Z GORA**

Rad odhajam gor v planine,

tam pohajam sredi skal.

Čujem petje iz doline

sem v zavetje trdih tal.

O poj, dolina, mi pesmi žive

in z njo planina in skale sive.

Visoko plove naj tja v vrhove,

vse naokrog naj se glasi:

Kdor le more, naj gre v gore,

pota prosta tam leže.

Naj na poti ga ne moti

megla gosta in skale.

V planinah sonce sije,

v dolinah so megle.

Tam v skalovju še odmeva

vrisk pastirja hej, juhej.

Pobelil kmalu bo sneg planine,

gozdove temne, poti v doline.

Zaprle bodo se koče male,

na njih ostal bo lep spomin.

Zdaj s planine moram iti,

posloviti se od nje.

Drugo leto pa spet vneto

meril njene bom steze.